Talous- ja sosiaalikomitean lausunto aiheesta "Luonnos neuvoston asetukseksi (EY) maanteiden tavarakuljetusten tilastoista"



Virallinen lehti nro C 095 , 30/03/1998 s. 0033



Talous- ja sosiaalikomitean lausunto aiheesta "Luonnos neuvoston asetukseksi (EY) maanteiden tavarakuljetusten tilastoista" () (98/C 95/09) Euroopan unionin neuvosto päätti 2. lokakuuta 1997 perustamissopimuksen 198 artiklan mukaisesti pyytää talous- ja sosiaalikomitean lausunnon aiheesta "Luonnos neuvoston asetukseksi (EY) maanteiden tavarakuljetusten tilastoista". Asian valmistelusta vastannut liikenne- ja tietoliikennejaosto antoi lausuntonsa 16. joulukuuta 1997. Esittelijä oli Daniel De Norre. Talous- ja sosiaalikomitea hyväksyi 28. 29. tammikuuta 1998 pitämässään 351. täysistunnossa (tammikuun 28. päivän kokouksessa) seuraavan lausunnon äänin 82 puolesta ja 2 vastaan. 1. Luonnoksen sisältö ja merkitys 1.1. Kyseinen asetusluonnos on tulosta Euroopan komission ja Euroopan yhteisöjen tilastotoimiston Eurostatin (liikennetilastojen koordinointikomitean aloitteesta perustettu erityisryhmä) keskuudessa kuuden vuoden aikana käydyistä keskusteluista sekä tiettyjen asianomaisten ammattipiirien kuulemisesta. 1.2. Komission mukaan ehdotuksen tarkoituksena on täydentää maanteiden tavarankuljetuksia koskevien unionin tasolla yhdenmukaistettujen tilastotietojen laadintaa ja varmistaa siten "niiden tietojen saatavuus, joita tarvitaan yhteisön politiikan laatimiseen, seuraamiseen, valvomiseen ja arvioimiseen" liikenteen alalla. 1.3.1. Luonnoksessa velvoitetaan jäsenvaltioiden tilastolaitokset toimittamaan annetussa määräajassa Eurostatille tulokset tilastollisista tutkimuksista. Tilastotiedot kerätään suorittamalla kyselyjä yrityksissä, jotka käyttävät ajoneuvoja, joiden suurin sallittu paino kuormattuna on vähintään 6 tonnia tai joiden hyötykuorma on vähintään 3,5 tonnia. Pienemmät ajoneuvot eivät "vaaranna yhteisön liikennepolitiikkaa". 1.3.2. Luonnos käsittelee siis kansallisten laitosten ja Eurostatin suhteita. 1.3.3. Sen sisältämät velvoitteet vaikuttavat kuitenkin niiden tilastotietojen sisältöön, joita sovellusalaan kuuluvilta yrityksiltä vaaditaan. 1.3.4. Komissio pyrkiikin välttämään hallinnollisen taakan kasvua, jonka nämä uudet määräykset saattaisivat aiheuttaa kyseisille yrityksille. 1.4.1. Lisäksi komissio mainitsee luonnoksessa useaan otteeseen, ettei maanteiden tavarakuljetuksien tilastoista annettujen voimassa olevien direktiivien (78/546/ETY (), jota on muutettu direktiivillä 89/462/ETY ()) perusteella voida kerätä tiettyjen palveluiden määrälliseen mittaamiseen tarvittavia tietoja, jotka liittyvät erityisesti: kuljetuksissa käytettävien ajoneuvojen käyttöasteeseen; kansallisiin kuljetuksiin, joissa liikennöitsijä ei ole maassa pysyvästi asuva (kabotaasi), joihin ei ole ollut lupaa mainittujen direktiivien astuessa voimaan ja jotka liberalisoidaan 1. heinäkuuta 1998 lähtien. Niiden perusteella saadaan erilaisia tietoja sen mukaan, onko kyseessä kansallinen tai kansainvälinen kuljetus. 1.4.2. Komissio painottaa lisäksi tarvetta saada luotettavia tietoja seuraavista asioista: jäsenvaltioiden ja EU:n ulkopuolisten maiden väliset kuljetukset; EU:n sisäiset alueiden väliset kuljetukset; näissä kuljetuksissa käytettyjen ajoneuvojen reitti; kyseisissä kuljetuksissa käytetyt ajoneuvotyypit; vaarallisten tavaroiden kansainvälisistä tiekuljetuksista tehtyyn ADR-sopimukseen kuuluvien tuotteiden kuljetuksesta aiheutuvien vaarojen luonne ja tyyppi. 2. Yleistä 2.1.1. Taloudelliset toimijat, tiedepiirit ja valtion viranomaiset tarvitsevat jatkuvasti luotettavia tilastotietoja, jotka ovat vertailukelpoisia tilan ja ajan suhteen ja joiden avulla voidaan mitata kuljetusten ja tavaravirtojen kehitystä. 2.1.2. Tarpeen täyttämiseksi on otettava huomioon seuraavat seikat: kyseisten markkinoiden kansainvälinen ulottuvuus, sillä ne eivät ole enää jakautuneet rinnakkaisiin kansallisiin markkinoihin; tarve rajoittaa tietojen keruusta ja käsittelystä aiheutuvaa vaivaa ja hallinnollisia kuluja pyrkimällä optimaaliseen kustannus hyöty-suhteeseen. 2.1.3. On myös tärkeää: määrittää EU:n ulkopuolisissa maissa rekisteröidyillä ajoneuvoilla EU:n alueella tehtyjen kuljetusten määrä. Tämä edellyttää, että jäsenvaltiot toimittavat toisilleen tilastotietoja alueidensa kautta kulkevien ajoneuvojen suorittamista kuljetuspalveluista. Komitea arvioikin, että on välttämätöntä hyväksyä asetuksen (EY) N:o 322/97 () perusteella säännöksiä, joita sovelletaan tilastointia harjoittavien laitosten väliseen tietojenvaihtoon. käyttää saatavilla olevien tilastotietojen yhteydessä arviointiperusteen tonnia/kilometri ohella myös muita perusteita, joiden avulla voidaan arvioida lastaukseen liittyviä mittasuhteita sekä kuljetettavan kuorman tiheyttä ja arvoa. 2.1.4. Komitea hyväksyy komission tekemän valinnan korvata voimassa olevat direktiivit suoraan kaikissa jäsenvaltioissa sovellettavalla asetuksella, joka ei anna mahdollisuutta eroavuuksiin tulkinnassa. 2.2.1. Euroopan komissio näyttää ennen kaikkea haluavan luoda yhteisön liikennepolitiikalle tilastollisen välineen, jonka tulisi auttaa markkinoiden, maantiekuljetusten ja toimeksiannosta tehtävien maantiekuljetuksien toiminnan tason valvonnassa. Komitea on tyytyväinen komission päätökseen perustaa Eurostatiin kuljetustilastojen käsittelyyn erikoistunut yksikkö. 2.2.2. Komitean mielestä kerättävien tilastotietojen tulisi olla mahdollisimman pian käytettävissä, joten 7 artiklan 3 kohdassa mainittuja viiden ja kahdeksan kuukauden määräaikoja ei tule ylittää, kun otetaan huomioon käytettävissä oleva teknologia. 2.2.3. Lisäksi komitea on sitä mieltä, että valitun lähestymistavan tulee sopia yhteen kohti yhdistettyjä kuljetuksia ja tavaravirtojen yhdenmukaista hallintaa kulkevan kehityksen kanssa. Tämä kehityskulku edellyttää kuljetuksiin sovellettavan sellaista "toiminnallista" lähestymistapaa, joka tukee kauppavaihtoa kansainvälistyneessä taloudessa. On myös eroteltava toimeksiannosta tehtävät ja omat maantiekuljetukset nimenomaan ajoneuvojen rekisteröintiluettelon avulla. 3. Erityistä 3.1. Luonnoksen 1 artiklassa on tehty päätös yhteisön tilastojen laatimisesta tavarakuljetuksiin tarkoitetuista ajoneuvoista. Komitea palauttaa mieliin direktiivin 78/546/ETY muuttamisesta antamansa lausunnon kohdan 2.1.1 () Tämän valinnan haittapuolena saattaa siis olla se, ettei siinä oteta huomioon monimuotokuljetusten kokonaisuutta silloin, kun moottoriajoneuvo ei ole tavaroita kuljettavan ajoneuvon mukana sillä matkan osuudella, jota ei tehdä maantiekuljetuksena. 3.2. Luonnoksen 2 artiklassa ja liitteessä A1 annetaan tilastolliseen tarkoitukseen käytettävät määritelmät soveltamisalaan kuuluville teknisille käsitteille ja ajoneuvotyypeille. Komitea pyytää, että pidetään huolta siitä, että nämä määritelmät mukautetaan jo voimassa oleviin, etenkin ajoneuvojen koon yhdenmukaistamisesta annetun direktiivin määritelmiin. 3.3. Samaisen 2 artiklan 2 kohdassa suljetaan soveltamisalan ulkopuolelle vapaaehtoisesti tai pakollisesti tiettyjä ajoneuvokategorioita niiden teknisten ominaisuuksien tai käytön perusteella. 3.3.1. Komitea huomauttaa, että ajoneuvoilla, joiden hyväksytty paino tai hyväksytyt mitat ylittävät "tavanomaiset rajoitukset" eli erikoiskuljetuksilla on EU:n talouden kannalta merkittävä vaihtoarvo. 3.3.1.1. Näiden jättäminen asetuksen ulkopuolelle olisikin valitettavaa, sillä on tarpeen arvioida ja paikallistaa tämän viranomaisten ja suuren yleisön huonosti tunteman alan kysynnän kehitys, joka ohjailee tienparannustöiden tarvetta. 3.3.2. Ei ole myöskään perusteita sulkea pois julkisten palveluiden yhteydessä käytettäviä ajoneuvoja. Näillä ajoneuvoilla tehtävät kuljetukset ovat osa EU:n jäsenvaltioiden yleistä taloudellista toimintaa. Ne synnyttävät tavaravirtoja ja kauppavaihtoa, jotka saattavat olla kilpailuasemassa asetusluonnoksen soveltamisalaan kuuluvien kuljetusten kanssa. 3.3.3. Komitea hyväksyy sen sijaan mahdollisuuden jättää soveltamisalan ulkopuolelle ajoneuvot, joiden kuorman paino on alle 3,5 tonnia tai joiden suurin sallittu paino kuormattuna on alle 6 tonnia. 3.3.3.1. Voidaan kuitenkin miettiä, olisiko ajoneuvon suurimman sallitun painon rajana oltava 3,5 tonnia kuormattuna, jolloin se vastaisi liikenneministereiden neuvoston 9. lokakuuta 1997 maantieliikenteen harjoittajien ammattiin pääsyä koskevasta uudesta direktiivistä antamassa yhteisessä kannassa mainittua rajaa () sekä C-ajokortin käytöstä annettua rajaa. Valinta tulisi tehdä kustannus hyöty-suhteen arvioimisen pohjalta ottaen huomioon asianomaisille yrityksille siitä aiheutuvat ylimääräiset hallintokulut. 3.4. Luonnoksen 10 artiklan mukaan yhteisö osallistuu jäsenvaltioille syntyvien kustannusten kattamiseen. Talous- ja sosiaalikomitea pohtii kuitenkin, voidaanko edellyttää, että yhteisön talousarviosta osoitetaan varoja jäsenvaltioiden omien hallinnollisten menojen kattamiseen. 3.5. Komitea toivoo, että jokaisen jäsenvaltion asianomaisille talous- ja yhteiskuntaelämän etupiireille varataan keskeinen rooli asetuksen täytäntöönpanosta käytävässä neuvotteluprosessissa. 4. Päätelmät Edellä esitetyt kommentit huomioon ottaen komitea suosittaa, että: asetuksen tavoitteeksi asetetaan kerättyjen tietojen entistä parempi luotettavuus tilan ja ajan suhteen sekä niiden vertailukelpoisuus muista kuljetusmuodoista kerättyjen tietojen kanssa; tavoitteeseen pyritään tavaraliikenteen "toiminnallisen" ja intermodaalisen lähestymistavan pohjalta; jäsenvaltiossa järjestetään talous- ja yhteiskuntaelämän eturyhmien kuulemistilaisuuksia asetuksen täytäntöönpanoa koskevista yksityiskohtaisista säännöistä; tavaraliikenteen harjoittajilta edellytetään vain sellaisten tietojen toimittamista, jotka ovat asetetun tavoitteen saavuttamisen kannalta tarpeellisia ja olennaisia. Toimitettavia olisivat tiedot, joita tarvitaan yhteisen liikennepolitiikan kehittämisen, seurannan, valvonnan ja arvioinnin yhteydessä. Bryssel, 28. tammikuuta 1998. Talous- ja sosiaalikomitean puheenjohtaja Tom JENKINS () EYVL C 341, 11.11.1997, s. 9 () Neuvoston direktiivi 78/546/ETY, annettu 12. päivänä kesäkuuta 1978, alueellisten tilastojen osana olevista maanteiden tavarakuljetusten tilastoista; EYVL L 168, 26.6.1978, s. 29. TSK:n lausunto: EYVL C 181, 31.7.1978, s. 27. () Neuvoston direktiivi, annettu 18. päivänä heinäkuuta 1989, alueellisten tilastojen osana olevista maanteiden tavarakuljetusten tilastoista annetun direktiivin 78/546/ETY muuttamisesta; EYVL L 226, 3.8.1989, s. 8. TSK:n lausunto: EYVL C 134, 24.5.1988, s. 7. () Yhteisön tilastoista 17 päivänä helmikuuta 1997 annettu neuvoston asetus (EY) N:o 322/97; EYVL L 52, 22.2.1997, s. 1. () TSK:n lausunto: EYVL C 134, 24.5.1988, s. 7. () TSK:n lausunto: EYVL C 287, 22.9.1997, s. 21.